Sodba Splošnega sodišča (tretji senat) z dne 12. decembra 2012 – Ecka Granulate in non ferrum Metallpulver proti Komisiji

(Zadeva T-400/09)

„Konkurenca — Omejevalni sporazum — Trg kalcijevega karbida in magnezija za jeklarsko in plinsko industrijo v EGP razen Irske, Španije, Portugalske in Združenega kraljestva — Odločba o ugotovitvi kršitve člena 81 ES — Določanje cen in razdelitev trga — Globe — Načelo zakonitosti v kazni — Smernice o načinu določanja zneska glob iz leta 2006 — Olajševalne okoliščine — Sodelovanje med upravnim postopkom — Sorazmernost — Zmožnost plačila“

1. Konkurenca — Globe — Znesek — Določitev — Diskrecijska pravica, ki je Komisiji podeljena s členom 23 Uredbe št. 1/2003 — Kršitev načela zakonitosti kazni — Neobstoj (člen 81 ES; Listina Evropske unije o temeljnih pravicah, člen 49(1); Uredba Sveta št. 1/2003, člen 23; Obvestilo Komisije 2006/C 210/02) (Glej točke od 25 do 34.)

2. Konkurenca — Globe — Znesek — Določitev — Smernice o načinu določanja glob — Možnost upoštevanja dejanske zmožnosti plačila podjetja v posebnem socialnem in gospodarskem kontekstu — Pooblastilo Komisije za odločanje po lastnem preudarku — Nezakonitost — Neobstoj (člen 81 ES; Uredba Sveta št. 1/2003, člen 23; Obvestilo Komisije 2006/C 210/02, točka 35) (Glej točke od 40 do 46 in od 48 do 51.)

3. Konkurenca — Globe — Znesek — Določitev — Merila — Teža kršitve — Olajševalne okoliščine — Spremembe smernic o načinu določanja glob — Obveznost Komisije, da ravna v skladu s svojo prejšnjo upravno prakso –Neobstoj (člen 81 ES; Uredba Sveta št. 1/2003, člen 23(2) in (3); obvestili Komisije 2002/C 45/03 in 2006/C 210/02) (Glej točki 59 in 60.)

4. Konkurenca — Globe — Znesek — Določitev — Merila — Teža kršitve — Olajševalne okoliščine — Sodelovanje obdolženega podjetja, ki presega področje uporabe obvestila o prizanesljivosti — Merila presoje — Upoštevanje tega, da zadevno podjetje ni izpodbijalo dejstev — Meje (člen 81 ES; Uredba Sveta št. 1/2003, člen 23(2) in (3); Obvestilo Komisije 2006/C 210/02, točka 29) (Glej točke 62 in od 65 do 67.)

5. Konkurenca — Globe — Znesek — Določitev — Merila — Teža kršitve — Olajševalne okoliščine — Omejevalni sporazum, omejen le na en sektor dejavnosti zadevnega podjetja, in neobstoj prejšnjih kršitev — Izključitev (člen 81 ES; Uredba Sveta št. 1/2003, člen 23(2) in (3); Obvestilo Komisije 2006/C 210/02, točki 28 in 29) (Glej točki 70 in 71.)

6. Konkurenca — Globe — Znesek — Določitev — Merila — Teža kršitve — Olajševalne okoliščine — Uvedba programa za uskladitev s pravili konkurence — Majhna ponovitvena nevarnost — Nenujno upoštevanje (člen 81 ES; Uredba Sveta št. 1/2003, člen 23(2) in (3); Obvestilo Komisije 2006/C 210/02, točka 29) (Glej točki 79 in 80.)

7. Konkurenca — Globe — Znesek — Določitev — Merila — Teža kršitve — Olajševalne okoliščine — Ravnanje, ki odstopa od dogovorjenega v kartelu — Presoja (člen 81 ES; Uredba Sveta št. 1/2003, člen 23(2) in (3); Obvestilo Komisije 2006/C 210/02, točka 29) (Glej točke od 85 do 90.)

8. Konkurenca — Globe — Znesek — Določitev — Merila — Obveznost upoštevati slab finančni položaj zadevnega podjetja — Neobstoj — Dejanska zmožnost plačila podjetja v posebnem socialnem in gospodarskem kontekstu — Upoštevanje — Pogoji (člen 81 ES; Uredba Sveta št. 1/2003, člen 23(2) in (3); Obvestilo Komisije 2006/C 210/02, točka 35) (Glej točke od 94 do 100, 112, 114 in 115.)

Predmet

Razglasitev ničnosti Odločbe Komisije C(2009) 5791 final z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – reagenti na osnovi kalcijevega karbida in magnezija za jeklarsko industrijo in industrijo plina) v delu, v katerem se nanaša na tožeči stranki, in podredno, znižanje globe, naložene tožečima strankama z navedeno odločbo.

Izrek

1. Tožba se zavrne.

2. Družbi Ecka Granulate GmbH & Co. KG in non ferrum Metallpulver GmbH & Co. KG nosita svoje stroške in plačata stroške, ki jih je priglasila Evropska komisija.